राहुल उत्तमराव ढिकले

राहुल उत्तमराव ढिकले हे एक भारतीय राजकारणी आणि महाराष्ट्राच्या १५ व्या विधानसभेचे सदस्य असून ते नाशिक पूर्व विधानसभा मतदारसंघाचे प्रतिनिधित्व करतात. भारतीय जनता पक्षाचे ते सदस्य आहेत. २०२४ च्या महाराष्ट्र विधानसभा निवडणुकीत ते भारतीय जनता पक्षाकडून नाशिक पूर्व विधानसभा मतदार संघातून सलग दुसऱ्यांदा आमदार म्हणून निवडून आले आहेत. 

 जीवन परिचय 
ढिकले यांचा जन्म १४ ऑगस्ट १९७९ रोजी नाशिक येथे झाला. राहुल ढिकले यांचे वडील स्वर्गीय उत्तमराव ढिकले हे नाशिक लोकसभेचे माजी खासदार तसेच नाशिक पूर्व मतदार संघाचे आमदार राहिले होते.राहुल ढिकले यांनी वयाच्या १२ व्या वर्षांपासून कुस्तीचे प्रक्षिक्षण घेतले असून शालेय जीवनात अनेक कुस्ती स्पर्धांमध्ये सहभाग घेतला आहे. महाराष्ट्र केसरी, हिंद केसरी स्पर्धेमध्ये त्यांनी सहभाग घेतला होता. १९९५ साली त्यांनी नाशिक महापौर केसरी स्पर्धा जिंकली.

 शैक्षणिक पात्रता 
राहुल ढिकले यांनी N.B.T. Law कॉलेज नाशिक मधून कायद्याचे शिक्षण पूर्ण केले आहे.

 राजकीय प्रवास 

 २०१२ नाशिक महानगरपालिकेच्या सार्वत्रिक निवडणुकीत राहुल ढिकले हे नगरसेवक म्हणून निवडून आले.
 २०१४-१५ साली ते नाशिक महानगरपालिकेच्या स्थायी समितेचे अध्यक्ष होते.
 २०१९ साली नाशिक पूर्व मतदार संघातून आमदार म्हणून निवडून आले.
 २०२४ साली नाशिक पूर्व मतदार संघातून सलग दुसऱ्यांदा आमदार म्हणून निवड

 संदर्भ 

वर्ग:महाराष्ट्रातील आमदार
वर्ग:इ.स. १९७९ मधील जन्म
वर्ग:भारतीय जनता पक्षातील राजकारणी
वर्ग:पुरुष चरित्रलेख
वर्ग:महाराष्ट्राच्या १४ व्या विधानसभेचे सदस्य
वर्ग:नाशिक पूर्वचे आमदार